આમ કહેતાં શારદાબહેન પોતે અમેરિકા રિટર્ન હતાં. બૅન્કર પતિ વીરેન સાથે ખાસ્સા વષોર્ ન્યુ યૉર્કમાં રહ્યાં. તે પોતે પણ ત્યાંની મલ્ટિ-સ્પેશ્યલિસ્ટ હૉસ્પિટલના ઍડ્મિનમાં જૉબ કરતાં. ચારેક વર્ષ અગાઉ પંચાવનની વયે વીરેનનો દેહાંત થતાં તેમનું મન ઊઠી ગયું. છોકરાઓ બીજાં શહેરોમાં ભણે એટલે ભાઈ-ભાભીએ તેમને ઇન્ડિયા તેડાવી લીધાં : અમારાય છોકરા બહાર ભણે છે... કેવડિયા કૉલોનીનું કુદરતી વાતાવરણ તને ગમે પણ છે. તું આવતી રહે તો અમનેય કંપની.